
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1037 

6 Αυγούστου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Παραίτηση του Διευθυντή της Διεύθυνσης Στρατηγι¬ 
κών Μελετών του Επιτελείου του Υπουργού Εθνι¬ 
κής Άμυνας. 1 

Καθορισμός μηνιαίας αντιμισθίας του Αντιπροέδρου 
του Δ.Σ. του Ταμείου Παρακαταθηκών και Δανείων. 2 
Καθορισμός αποζημίωσης του Προέδρου και των με¬ 
λών της Επιτροπής παρακολούθησης και παραλα¬ 
βής του έργου «Ερευνητικό Πρόγραμμα και Στρα¬ 
τηγικός Σχεδιασμός της Επικοινωνιακής Πολιτικής 


του Υπουργείου Δημόσιας Τάξης». 3 

Καθιέρωση απογευματινής υπερωριακής εργασίας 

υπαλλήλων του Υπουργείου Οικονομικών. 4 

Τροποποίηση της αριθμ. Υ7/οικ.7456/30.8.1994 


υπουργικής απόφασης «Ρύθμιση της διαδικασίας 
και των λοιπών προϋποθέσεων χορήγησης άδειας 
άσκησης του επαγγέλματος του οδοντοτεχνίτη κα¬ 
θώς και των θεμάτων που αφορούν την εξεταστέα 
ύλη και κάθε άλλη λεπτομέρεια σχετικά με τη λει¬ 
τουργία της επιτροπής και τις εξετάσεις των Οδο- 


ντοτεχνιτών». 5 

Καθορισμός του αριθμού των προσλαμβανομένων Συ¬ 
νοριακών Φυλάκων από κάθε νομό. 6 


ΑΠΟΦΑΣΕΙ Σ 

Αριθ. Φ. 470/94/22930/Σ.563 (1) 

Παραίτηση του Διευθυντή της Διεύθυνσης Στρατηγικών Με¬ 
λετών του Επιτελείου του Υπουργού Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 19τουΠ.Δ. 157/1998 «Επι¬ 
τελείο Υπουργού Εθνικής Άμυνας» (ΦΕΚ 120 Ά). 

β. Τη με αρ. Φ. 400/8/60041/Σ. 11/31.7.96 απόφαση του 
Υπουργού Εθνικής Άμυνας, αποφασίζουμε: 

Διαπιστώνουμε τη λύση της υπηρεσιακής σχέσης του 
Μανωλιτσάκη Παναγιώτη του Εμμανουήλ, ο οποίος είχε 
διορισθει'ΔιευθυντήςτηςΔιεύθυνσης Στρατηγικών Μελε¬ 


τών του Επιτελείου του Υπουργού Εθνικής Άμυνας με τη 
Φ. 400/8/60041/Σ. 11/ 31.7.96 απόφαση του Υπουργού 
Εθνικής Άμυνας λόγω παρέλευσης της τριετίας που προ- 
βλέπεται από το άρθρο 19 του Π.Δ. 157/1998 «Επιτελείο 
Υπουργού Εθνικής Άμυνας» (ΦΕΚ 120Ά). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2001 

Ο ΥΠΟΥΡΓΟΣ 

Α.-Α. ΤΣΟΧΑΤΖΟΠΟΥΛΟΣ 
-♦- 

Αριθ. 2/45646/0022 (2) 

Καθορισμός μηνιαίας αντιμισθίας του Αντιπροέδρου του 
Δ.Σ. του Ταμείου Παρακαταθηκών και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 8 παρ. 2 του Ν. 1810/1988 (ΦΕΚ223/Α’). 

β. Του άρθρου 16 παρ. 5του Ν. 2592/1998 (ΦΕΚ57/Α’). 

γ. Του άρθρου 16 παρ. 20 του Ν. 2873/2000 (ΦΕΚ 
285/Α’). 

δ. Του άρθρου 28του Ν. 2937/2001 (ΦΕΚ 169/Α’). 

στ. Του άρθρου 9του Ν. 2470/1997 (ΦΕΚ40/Α’). 

ε. Του άρθρου 40 του Ν. 849/1978, όπως αντικαταστά- 
θηκε με το άρθρο 8 του Ν. 2129/1993. 

ζ. Του άρθρου 4του Ν. 2198/1994. 

2. Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Το γεγονός ότι, από τις διατάξεις της παρούσας από¬ 
φασης προκαλείται δαπάνη ύψους 15.500.000 δρχ. γιατο 
τρέχον οικ. έτος και 17.500.000 δρχ. ετησίως, σε βάρος 
του προϋπολογισμού του Ταμείου Παρακαταθηκών και 
Δανείων. 

4. Την αριθμ. 2/12490/0094/22.2.2001 απόφαση του 
Υπουργού Οικονομικών «Συγκρότηση του Διοικητικού 
Συμβουλίου του Ταμείου Παρακαταθηκών και Δανείων». 

5. Το αριθ. 11373/2.4.2001 έγγραφο του Τ. Π. &Δ., με το 
οποίο προτείνεται αμοιβή για τον Αντιπρόεδρο του Δ.Σ. 
του Ταμείου, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καθορίζουμε τη μηνιαία αντιμισθία του Αντιπροέδρου 
του Διοικητικού Συμβουλίου του Ταμείου Παρακαταθη¬ 
κών και Δανείων, για την προσφερόμενη από αυτό διοικη¬ 
τική εργασία, στο ποσό του ενός εκατομμυρίου διακο- 
σίωνχιλιάδων (1.200.000) δραχμών. 

Επίσης παρέχονται στον Αντιπρόεδρο του Τ.Π.& Δ. τα 
από το άρθρο 9 του Ν. 2470/1997 προβλεπόμενα επιδό¬ 
ματα εορτών και αδείας. 

Σε περίπτωση που ο Αντιπρόεδρος είναι υπάλληλος ή 
μισθωτός του Δημόσιου Τομέα, έχουν εφαρμογή οι δια¬ 
τάξεις του άρθρου 4του Ν. 2198/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/41059/0022 (3 ) 

Καθορισμός αποζημίωσης του Προέδρου και των μελών 
της Επιτροπής παρακολούθησης και παραλαβής του 
έργου «Ερευνητικό Πρόγραμμα και Στρατηγικός 
Σχεδιασμόςτης Επικοινωνιακής Πολιτικής του Υπουρ¬ 
γείου Δημόσιας Τάξης». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 40 του Ν. 849/1978 (Α' 232), «Περί πα¬ 
ροχής κινήτρων για την ενίσχυση της περιφερειακής και 
οικονομικής αναπτύξεως της Χώρας», όπως αυτό συ¬ 
μπληρώθηκε με το άρθρο 8 του Ν. 2129/1993 (Α' 57) 
«Αύξηση συντάξεων και άλλες διατάξεις». 

β. Του άρθρου 3 του Ν. 1256/1982 (Α' 65), «Για την πο¬ 
λυθεσία, την πολυαπασχόληση και την καθιέρωση ανω- 
τάτου ορίου απολαβών στο δημόσιο τομέα καθώς και για 
το Ελεγκτικό Συνέδριο, το Νομικό Συμβούλιο του Κρά¬ 
τους και άλλες διατάξεις», όπως αυτό αντικαταστάθηκε 
με το άρθρο 15 του Ν. 2703/1999 (Α' 72) «Αναπροσαρμο¬ 
γή συντάξεων συνταξιούχων μελών Δ. Ε. Π. των Α. Ε. I., Ε. Π. 
των Τ.Ε.Ι., γιατρών Ε.Σ.Υ. και διπλωματικών υπαλλήλων, 
ρύθμιση συνταξιοδοτικών θεμάτων και άλλες διατάξεις». 

γ. Του Ν.1481/1984 (Α' 152) «Οργανισμός Υπουργείου 
Δημόσιας Τάξης». 

δ. Του άρθρου 29Ατου Ν. 1558/1985 (Α' 137) «Κυβέρ¬ 
νηση και Κυβερνητικά Όργανα», το οποίο προστέθηκε με 
το άρθρο 27 του Ν. 2081 /1992 (Α' 154) και τροποποιήθη¬ 
κε με το άρθρο 1 παρ. 2εδ. α'του Ν. 2469/1997 (Α'38). 

ε. Του Ν. 1599/1986 (Α' 75) «Σχέσεις κράτους - πολίτη». 

στ. Του άρθρου 22 παρ. 3του Ν. 2362/1995 (Α'247) «πε¬ 
ρί Δημοσίου Λογιστικού Ελέγχου των Δαπανών του Κρά¬ 
τους και άλλες διατάξεις». 

ζ. Του άρθρου 19του Ν. 2470/1997 (Α'40) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

η. Του Ν. 2690/1999 (Α' 45) «Κύρωση του Κώδικα Διοι¬ 
κητικής Διαδικασίας και άλλες διατάξεις». 

θ. Του Ν. 2800/2000 (Α'41) «Αναδιάρθρωση Υπηρεσιών 
Υπουργείου Δημόσιας Τάξης, σύσταση Αρχηγείου Ελλη¬ 
νικής Αστυνομίας και άλλες διατάξεις». 


ι. Του Π.Δ. 394/1996 (Α' 266) «Κανονισμός Προμηθειών 
Δημοσίου». 

ια. Του Π.Δ. 346/1998 (Α'230) «Προσαρμογή της Ελλη¬ 
νικής Νομοθεσίας για τις δη μόσιες συ μβάσεις υπηρεσιών 
προς τις διατάξεις της Οδηγίας 92/50ΕΟΚτου Συμβουλί¬ 
ου της 18ης Ιουλίου 1992, όπως τροποποιήθηκε με το 
Π.Δ. 18/2000 (Α'15). 

ιβ. Του Π.Δ. 14/2001 (Α' 12) «Οργάνωση Υπηρεσιών Ελ¬ 
ληνικής Αστυνομίας». 

2. Τις διατάξεις της αριθ. 2/74260/0004/15.10.1999 (Β' 
1925) κοινής απόφασης των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικο¬ 
νομίας και Οικονομικών, Υφυπουργός Οικονομικών, Πε¬ 
ριβάλλοντος, Χωροταξίας και Δημ. Έργων, Εθνικής 
Παιδείας και Θρησκευμάτων, Εμπορικής Ναυτιλίας και 
Δημόσιας Τάξης «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91 στο Γενι¬ 
κό Γραμματέα Δημοσιονομικής Πολιτικής του Υπουρ¬ 
γείου Οικονομικών και στους Γ ενικούς Γ ραμματείς των 
Υπουργείων Εθνικής Οικονομίας, Περιβάλλοντος, Χω¬ 
ροταξίας και Δημ. Έργων, Εθνικής Παιδείας και Θρη¬ 
σκευμάτων, Εμπορικής Ναυτιλίας και Δημόσιας Τά¬ 
ξης». 

3. Το αριθ. 2084294/10443/0004 από 28.12.1995 έγγρα¬ 
φο του Υπουργείου Οικονομικών/Γ.Λ.Κ. «Σύμπραξη 
Υπουργού Οικονομικών στην έκδοση κανονιστικών πρά¬ 
ξεων». 

4. Την αριθ. 2030771/4262/0022 από 24.4.1997 εγκύ¬ 
κλιο του Υπουργείου Οικονομικών/Γ.Λ.Κράτους «Εφαρ¬ 
μογή των διατάξεων του Ν. 2470/1997». 

5. Την αριθ. 4/2001/21.2.2001 Σύμβαση της Δ/νσης Οι¬ 
κονομικών/Α.Ε.Α. 

6. Την αριθ. 9000/7/4-δ/2.4.2001 απόφαση του Γενικού 
Γραμματέα/Υ.Δ.Τ. 

7. Το γεγονός ότι το συγκροτηθέν συλλογικό όργανο: 

α. Έχει στη σύνθεσή του δύο μέλη της Πανεπιστημια¬ 
κής Κοινότητας (Δ.Ε.Π.), που επιβάλλεται από απολύτως 
ειδικούς λόγους, όπως η επιστημονική εξειδίκευση και η 
εμπειρία στο συγκεκριμένο αντικείμενο, τις οποίες δε δια¬ 
θέτει το προσωπικό της Ελληνικής Αστυνομίας . 

β. Είναι προσωρινού χαρακτήρα, Ιδμηνης διάρκειας και 
η σύνθεσή του δεν είναι αμιγής . 

γ. Δύναται να λειτουργήσει και εκτός των χώρων του 
Αρχηγείου της Ελληνικής Αστυνομίας, καθώς και εκτός 
κανονικού ωραρίου εργασίας των υπαλλήλων. 

8. Το γεγονός ότι από τις διατάξεις της παρούσας απόφα¬ 
σης προκαλείται δαπάνη σε βάρος των κρατικού προϋπολο¬ 
γισμού, για το έτος 2001 ύψους 2.800.000 δρχ. ή 8.217,17 
Ευρώ περίπου και για το έτος 2002 ύψους 2.800.000 δρχ. ή 
8.217,17 Ευρώ περίπου. Οι εν λόγω δαπάνες για μεντο έτος 
2001 θα αντιμετωπισθούν από τις πιστώσεις του ΚΑΕ 0534 
του εκτελούμενου Π/Υεξόδωντου Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ» και σε περίπτωση αδυναμίας απ’ αυτές του 
ΚΑΕ 0873, ύστερα από την προς τούτο έγκριση του Υπουρ¬ 
γείου Οικονομικών, για δετό έτος 2002 θαπροβλεφθούν στο 
σχέδιο Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
και θα αντιμετωπισθούν από τις πιστώσεις που θα εγκρι- 
θούν για το σκοπό αυτό, αποφασίζουμε: 

1. Καθορίζουμε την αποζημίωση του προέδρου και των 
μελών της Επιτροπής Παραλαβής και παρακολούθησης 
του έργου «Ερευνητικό Πρόγραμμα και Στρατηγικός Σχε- 

διασμός της Επικοινωνιακής Πολιτικής του Υπουργείου 
Δημόσιας Τάξης, που συγκροτήθηκε με την αριθ. 
9000/7/4-5/2.4.2001 απόφαση του Γεν. Γραμματέα του 
Υπ. Δημόσιας Τάξης, ως ακολούθως: 

α. Του προέδρου, σε ενενήντα χιλιάδες (90.000) δρχ. ή 
264,12 Ευρώ, για κάθε μήνα . 

β. Του α' μέλους, σε εβδομήντα πέντε χιλιάδες (75.000) 
δρχ.ή 220,10 Ευρώ, για κάθε μήνα. 

γ. Των υπολοίπων μελών (β', γ' και δ"), σε πενήντα χιλιάδες 
(50.000) δρχ. ή 146,74 Ευρώ στο καθένα, για κάθε μήνα. 

2. Τα παραπάνω ποσά μηνιαίας αποζημίωσης του προ¬ 
έδρου και των μελών, ισχύουν υπό τον όρο συμμετοχής 
τους σε τρεις (3) τουλάχιστον συνεδριάσεις το μήνα. Επί 
συμμετοχής τους σε δύο (2) συνεδριάσεις, καταβάλλο¬ 
νται τα 2/3 της παραπάνω αποζημίωσης, επί συμμετοχής 
τους σε μία (1) συνεδρίαση, καταβάλλεται το 1/3 της πα¬ 
ραπάνω αποζημίωσης και σε περίπτωση μη συμμετοχής 
τους σε συνεδρίαση ουδεμία αποζημίωση καταβάλλεται. 

3. Εφόσον, κωλυομένωντων β',γ' και δ'τακτικών μελών 
της Επιτροπής, συμμετέχουν στο συλλογικό όργανο τα 
αναπληρωματικά μέλη, η κατά μήνα αποζημίωση αυτών 
θα είναι ανάλογη των ημερών συνεδρίασης που αντικατέ¬ 
στησαν τα τακτικά μέλη. Σε κάθε όμως περίπτωση, το πο¬ 
σό που καταβάλλεται στο τακτικό και το αναπληρωματικό 
μέλος, δεν μπορεί να υπερβαίνει το ποσό της καθοριζό¬ 
μενης μηνιαίας αποζημίωσης. 

4. Δε δικαιούνται αποζημίωσης τα μέλη της Επιτροπής 
που είναι υπάλληλοι ή μισθωτοί του Δημοσίου, των 
Ν. Π .Δ.Δ. και των Ο ,Τ.Α., εφόσον το συλλογικό όργανο λει¬ 
τουργεί στο χώρο των υπηρεσιών αυτών, εντός του κανο¬ 
νικού ωραρίου εργασίας τους ή σε χρόνο που καλύπτεται 
από υπερωριακή απασχόληση. 

5. Η συμμετοχή και η παροχή των υπηρεσιών από τα μέ¬ 
λη της Επιτροπής, καθώς και ο εκτός του ωραρίου εργα¬ 
σίας των Δημοσίων Υπηρεσιών χρόνος, θα βεβαιώνεται 
από τον Πρόεδρο της Επιτροπής. 

6. Η ως άνω κατά περίπτωση αποζημίωση, υπόκειται 
στους περιορισμούς των άρθρων 14 και 15 του Ν. 
2703/1999 (ΦΕΚΑ'72). 

7. Η ισχύς της παρούσας απόφασης, αρχίζει από την 
2.4.2001, ημερομηνία υπογραφής της υπ'αριθ. 9000/7/ 
4-δ από 2.4.2001 απόφασης του Γενικού Γραμματέα 
Υπουργείου Δημόσιας Τάξης, με την οποία συγκροτήθη¬ 
κε το συλλογικό όργανο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Δημόσιας Τάξης 

ΙΩΑΝ. ΚΟΥΣΟΥΛΑΚΟΣ ΔΗΜ. ΕΥΣΤΑΘΙΑΔΗΣ 

-♦- 

Αριθ. 2/45675/0022 (4) 

Καθιέρωση απογευματινής υπερωριακής εργασίας 
υπαλλήλων του Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκεαπότο άρθρο 15 του Ν. 2592/98. 


2. Την αριθ. 2/38554/0004/23.5.2000 απόφαση για με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γενικό Γραμματέα 
Δημοσιονομικής Πολιτικής κ.λ.π. 

3. Το γεγονός ότι από την απόφαση αυτή προκαλείται 
δαπάνη ύψους 25.000.000 δραχμών περίπου, σε βάρος 
των πιστώσεων του Κρατικού Προϋπολογισμού για το 
έτος 2001, η οποία θα αντιμετωπισθεί από τις εγγεγραμ¬ 
μένες πιστώσεις στον Ειδ. Φορ. 23-140 ΚΑΕ 0511. 

4. Το αριθ. 2/41146/0004/10.7.2001 έγγραφο της Δ4 
Προσωπικού με το οποίο ζητά υπερωριακή εργασία για 
υπαλλήλους της για εργασίες όπως: 

ί) Τον έλεγχο των δηλώσεων περιουσιακής κατάστασης 
(Ν. 2683/99). 

ϋ) Την προώθηση των διαδικασιών για την προαγωγή 
δύο (2) υπαλλήλων του Γ.Λ.Κράτους στο βαθμό του Γεν. 
Διευθυντή. 

ίϋ)Τον έλεγχο των εκθέσεων αξιολόγησης έτους 2000 
και τη γνωστοποίηση της βαθμολογίας αυτής στους εν¬ 
διαφερομένους. 

ίν)Την εισαγωγή των εκθέσεων αξιολόγησης έτους 
1999 στην Ειδική Επιτροπή Αξιολόγησης, όπως προβλέ- 
πεται από το Π.Δ. 318/94. 

ν) Την εκκαθάριση όλων των προσωπικών μητρώων των 
υπαλλήλων. 

νί)Την προώθηση των διαδικασιών μηχανογράφησης 
του γραφείου αδειών. 

νϋ) Την επεξεργασία σχεδίου Π.Δ/τος για την αναδιορ¬ 
γάνωση Υπηρεσιών του Γ.Λ. Κράτους(Οργανισμός) κ.λπ., 
αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για τους υπαλλήλους της Δ4 Προσωπικού 
για το χρονικό διάστημα που αρχίζει ένα μήνα πριν τη δη¬ 
μοσίευση της παρούσης στην Εφημερίδα της Κυβερνή¬ 
σεως μέχρι 31.12.2001 ως εξής: 

Α) Για είκοσι (20) υπαλλήλους, μέχρι ενενήντα (90) ώρες 
το μήνα. 

Β) Για δεκαοκτώ (18) υπαλλήλους, μέχρι εβδομήντα 
(70) ώρες το μήνα. 

Η απόφαση αυτή τίθεται σε ισχύ ένα μήνα πριν τη δημο¬ 
σίευση της παρούσας στην Εφημερίδα της Κυβερνήσεως. 
Αθήνα, 30 Ιουλίου 2001 
Με εντολή Υφυπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 
-♦- 

Αριθ. Υ7Γ/οικ. 4641 (5) 

Τροποποίηση της αριθμ. Υ7/οικ.7456/30.8.1994 υπουργι¬ 
κής απόφασης «Ρύθμιση της διαδικασίας και των λοι¬ 
πών προϋποθέσεων χορήγησης άδειας άσκησης του 
επαγγέλματος του οδοντοτεχνίτη καθώς και των θε¬ 
μάτων που αφορούν την εξεταστέα ύλη και κάθε άλλη 
λεπτομέρεια σχετικά με τη λειτουργία της επιτροπής 
και τις εξετάσεις των Οδοντοτεχνιτών». 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1666/86 «Οδοντο¬ 
τεχνικό επάγγελμα - Οδοντοτεχνικό εργαστήρια και άλ¬ 
λες διατάξεις». 




14494 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις της με αριθμ. πρωτ. Υ7/οικ. 7456/ 
30.8.1994 (ΦΕΚ 700/Β715.9.1994) υπουργικής απόφασης 
«Ρύθμιση της διαδικασίας και των λοιπών προϋποθέσεων 
χορήγησης άδειας άσκησης του επαγγέλματος του οδο- 
ντοτεχνίτη καθώς και των θεμάτων που αφορούν την 
εξεταστέα ύλη και κάθε άλλη λεπτομέρεια σχετικά με τη 
λειτουργία της επιτροπής και τις εξετάσεις των οδοντο- 
τεχνιτών», όπως αυτή τροποποιήθηκε μεταγενέστερα. 

3. Την αριθμ.πρωτ. ΔΥ1δ/14881/27.9.2000 υπουργική 
απόφαση «Ανασυγκρότηση εξεταστικής επιτροπής προς 
διενέργεια εξετάσεων για τη χορήγηση άδειας ασκήσεως 
επαγγέλματος οδοντοτεχνίτη». 

4. Την αριθ. 2850/20.4.2000 (ΦΕΚ 565/Β'/20.4.2000) 
απόφαση ανάθεσης αρμοδιοτήτων στους Υφυπουργούς 
Υγείας και Πρόνοιας Χριστίνα Σπυράκη και Δημήτριο 
Θάνο. 

5. Το Πρακτικό της αριθ. 2/23.7.2001 συνεδρίασης της 
Επιτροπής για τη διενέργεια εξετάσεων χορήγησης 
άδειας άσκησης επαγγέλματος Οδοντοτεχνίτη. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Τροποποιούμε την ανωτέρω (2) σχετική απόφαση 
μας ως προς το άρθρο 3 και ορίζεται ότι οι εξετάσεις θα 
περιλαμβάνουν: 

α) Θεωρητική Εξέταση και β) Πρακτική Εξέταση. 

Υποψήφιος που απορρίπτεται στη θεωρητική εξέταση 
δεν έχει το δικαίωμα να λάβει μέρος στην πρακτική εξέ¬ 
ταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2001 

Ο ΥΦΥΠΟΥΡΓΟΣ 

ΔΗΜ.ΘΑΝΟΣ 
-♦- 

Αριθ. 7002/2/132-ε (6) 

Καθορισμός του αριθμού των προσλαμβανομένων Συνο¬ 
ριακών Φυλάκων από κάθε νομό. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 1 παρ. 2 και 3 παρ. 1 του 
Ν. 2622/1998 «Υπηρεσίες Συνοριακής Φύλαξης - Δήλωση 


περιουσιακής κατάστασης αστυνομικών και άλλες διατά¬ 
ξεις» (Α' 138), όπως τα άρθρα αυτά τροποποιήθηκαν με 
τις διατάξειςτων άρθρων 1 και2του Ν. 2838/2000 (Α’ 179) 
Κ.Γ. του άρθρου 78 παρ. 1 του Ν. 2910/2001 (Α’ 91). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και 
άλλες διατάξεις» (Α’ 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με το άρθρο 1 του Ν. 2469/1997 (Α’ 38). 

4. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Καθορισμός αριθμού προσλαμβανομένων 
Συνοριακών Φυλάκων 

Ο αριθμός των Συνοριακών Φυλάκων που θα προσλη- 
φθούν από καθένα από τους νομούς Χαλκιδικής, Πιερίας, 
Λαρίσης και Καρδίτσηςγιατη στελέχωση των Υπηρεσιών 
Συνοριακής Φύλαξης και Δίωξης Λαθρομετανάστευσης, 
καθορίζονται ως εξής: 

α. Από το νομό Χαλκιδικής εκατόν ογδόντα (180), έκτων 
οποίων εκατόν εξήντα δύο (162) άνδρες και δεκαοκτώ 
(18) γυναίκες. 

β. Από το νομό Πιερίας εκατό (100), εκ των οποίων ενε¬ 
νήντα (90) άνδρες και δέκα (10) γυναίκες. 

γ. Από το νομό Λαρίσης εκατόν είκοσι (120), έκτων οποί¬ 
ων εκατόν οκτώ (108) άνδρες και δώδεκα (12) γυναίκες. 

δ. Από το νομό Καρδίτσης πενήντα (50), έκτων οποίων 
σαράντα πέντε (45) άνδρες και πέντε (5) γυναίκες. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




